text: UV-A, които са най-опасни за очите. При непредпазените очи, тези лъчи увреждат ретината, достигайки очната леща
  Децата мигат по-рядко, защото имат много добър слъзен филм. Ако обърнете внимание, ще забележите, че едно дете може да гледа в една запалена крушка директно, без да мига, нито да реагира както ние, възрастните, рязко извъртайки глава или затваряйки очи, чувствайки изключително неприятния ефект на ослепителната светлина. Това обаче е много вредно за непредпазено със защитни очила око. Така че, моля, наблюдавайте децата и ги предпазвайте от вторачване в светлинен източник или слънцето.
  За да запазим зрението на нашите деца, е важно да предпазваме очите им от най-ранна възраст. И то не само през лятото, а целогодишно – и не само от директната слънчева светлина, но и от разпръснатите лъчи в облачни дни или тези, отразени от вода, сняг, пясък, бели стени, огледала и т.н.
  Какво стъкло да изберем? А рамка?
  CE маркировката не означава, че даден продукт е произведен в ЕИЗ, а само показва, че продуктът е оценен, преди да бъде пуснат на пазара и по този начин отговаря на нормативните изисквания относно продажбата му там (например хармонизирано ниво на безопасност). Това означава, че производителят удостоверява, че продуктът отговаря на всички съответни съществени изисквания (например изискванията за здраве и безопасност) на приложимата директива – или, ако е посочено в директивата, той е оценен от нотифициран орган за оценяване на съответствието.
  Материалът, от който е изработена рамката трябва да бъде лек, нечуплив и по възможност без отделяеми части (винтчета например), за да се избегне рискът от поглъщане.
  Не купувайте очила-играчки за децата си, носенето им е по-вредно за зрението, отколкото неползването на слънчеви очила. Причината е, че затъмнената пластмаса прави "сянка" на окото. Зеницата на окото не се свива (което е естествената ни защита), и така вредните лъчи са безмилостни към очите на детето. Всички евтини слънчеви очила, без защита, не трябва да Ви изкушават. Проверявайте закупените очила в оптика, преди да започне употребата им, за да сте сигурни в качествата им. Приучвайте децата си от малки към носенето на слънчеви очила чрез игра.